இன்றைய தமிழகத்தின் துணை முதல்வர் ஓ.பன்னீர்செல்வமும், ராமநாதபுரம் நாடாளுமன்ற உறுப்பினர் அன்வர் ராஜாவும் இந்தக் கல்லூரியில் படித்தவர்கள்தான். இவர்களுக்கு இந்தக் கட்டடங்களின் தொன்மை வரலாறு நன்றாகவே தெரியும். அதே நேரத்தில், சேவுகன் செட்டி என்ற ஓட்டப்பந்தய வீரர் ஒருவர் இருந்தார். அவரின் சாதனையை இன்றைக்கும் யாராலும் முறியடிக்க முடியவில்லை. மதுரை காமராசர் பல்கலைக்கழகத்தில் சேவுகன் செட்டி புகைப்படம் இருக்கிறது.கால்பந்தாட்ட வீரர் ஆதப்பன் சிறந்த சாதனையாளர். பன்னீர்செல்வம்,பாரதி,மாணிக்கம் போன்றவர்கள் சிறந்த விளையாட்டு வீரர்கள். இவர்களை உருவாக்கியவர் அப்போது இருந்த உடற்கல்வி இயக்குநர் வேலாயுதம். இவ்வளவு பெருமை இந்த விளையாட்டு அரங்கத்துக்கு இருந்தாலும், அதே பெருமை ஆடிட்டோரியத்துக்கும் உண்டு என்பதற்குச் சில உதாரணங்களைச் சொல்கிறார் ஆசிரியர்.